Կառավարության 2010-2020թ.թ. Գյուղատնտեսության կայուն զարգացման ռազմավարությունն անասնապահության զարգացման հիմնախնդիրները կապում է սննդամթերքի ապահովության և անվտանգության բարելավման հետ: Ռազմավարության հիմնական նպատակն է` բուծման, արհեստական սերմնավորման, անասնաբուժական ծառայությունների տրամադրման, ենթակառուցվածքների և արոտավայրերի կառավարման բարելավման միջոցով բարձրացնել անասնապահության արդյունավետությունը:Թեև գոյություն չունի իրավական կամ ինստիտուցիոնալ հատուկ համակարգ արոտավայրերի պաշարների կառավարումը կարգավորելու համար, գործող օրենքները,այդ թվում ` Հողային օրենսգիրքը, Տեղական ինքնակառավարման մարմինների մասին օրենքը և ասոցիացիաների ու վարձակալությունների մասին համապատասխան օրենսդրությունը ,բավարար իրավական հիմքեր են ապահովում անասնապահական ոլորտում բարեփոխումներ իրականացնելու համար: Տեղական ինքնակառավարման մարմինները և համայնքները տեղյակ են իրերի դրությանը և պատրաստ են փոխել իրավիճակը: